Boererate.com: Geïnfekteerde wonde
Alle oop wonde kan besmet word. Dit kan kieme wees wat verband hou met die oorsaak van die besering, uit die lug of van iemand se asem of vingers.
Sommige vullisdeeltjies word deur bloeding weggevoer van die beskadigde weefsel. Enige skadelike kieme wat agterbly word gewoonlik deur die witbloedselle in die bloed vernietig.
Normale noodhulp sluit die voorkoming van infeksie in.
Enige wond wat na 48 uur nog nie normaal begin genees nie kan geïnfekteer wees. Dit kan ernstige gevolge hê. Die kieme kan deur die bloedsomloopstelsel versprei na ander dele van die liggaam. Dit kan weefsel vernietig of selfs die pasiënt se dood veroorsaak.
• Toenemende pyn in die wond.
• Toenemende swelsel en rooi kleur in die wond saam met ’n warm gevoel.
• Etter kan uit die wond sypel.
• Koors, sweet, dors, bewerasie en slaperigheid.
• Swelsel en teerheid in die kliere.
• Dowwe rooi strepe wat in die rigting van die limfkliere loop – dit is geïnfekteerde limfvate. Dit word gewoonlik gesien op die vel of aan die binnekant van die arms of bene.